Document ID: /roh_data/filtered/fineweb-2-filterrobots_roh.jsonl.gz/10427

A Zuoz han cumenzà las festivitads en connex cun il giubileum da la Lia Rumantscha. Era cusseglier federal Ignazio Cassis è stà preschent. En in'intervista cun RTR ha Cassis accentuà l'impurtanza dal rumantsch sco part da la cultura Svizra. Tras sia preschientscha a Zuoz veglia el era mussar la renconuschientscha dal Cussegl federal per la lavur prestada da la Lia Rumantscha durant ils ultims 100 onns.
Festa a Zuoz cun passa 80 occurrenzas
Durant las proximas trais fin d'emnas festivescha la Rumantschia ils 100 onns existenza Lia Rumantscha. Lieu da festa è la vischnanca da Zuoz, ch'aveva gudagnà la cursa cunter 12 auter lieus. Il program cun passa 80 occurrenzas
cuntegna ina vasta spierta e tracta mintga di in tema. Las festivitads cuntinueschan fin ils 18 d'avust.
RR actualitad 17:00